b'\n_START_ARTICLE_\nAlfonz X. Kastiljski\n_START_SECTION_\nZgodnje \xc5\xbeivljenje\n_START_PARAGRAPH_\nAlfonz X je bil sin prvorojenec Fernanda III \xc2\xbbSveti\xc2\xab in Beatriz \xc5\xa0vabske. Del svojega otro\xc5\xa1tva je pre\xc5\xbeivel na posestvih v Allarizu (Galicija), kjer se je nau\xc4\x8dil galicijsko-portugalski jezik, ki ga je potem uporabil v delu Cantigas de Santa Maria. Na dvoru v Toledu je pridobil skrbno izobra\xc5\xbeevanje na razli\xc4\x8dnih podro\xc4\x8djih, ob enem pa se je za\xc4\x8del dru\xc5\xbeiti z glavnimi dedi\xc4\x8di plemi\xc5\xa1kih dru\xc5\xbein kraljestev Kastilje in Leona. Zaradi svojega prispevka k \xc5\xa1panski kulturi si je prislu\xc5\xbeil vzdevek "Modri". \xc5\xa0e kot prestolonaslednik je dosegel pomembna dela kot je osvojitev kraljestva Murcije (1241) in premirje s Jaimejem I Aragonskim. Kot sin Beatriz \xc5\xa0vabske se je potegoval za prestol Svetega Rimskega Cesarstva.\n_START_SECTION_\nObdobje pred vladanjem\n_START_PARAGRAPH_\nOb dopolnjeni polnoletnosti, pri devetnajstih letih uporabi naziv dedi\xc4\x8da in za\xc4\x8dne izvajati dejavnosti vladne dejavnosti v Kraljevini Leon. Za tem pa se tudi soo\xc4\x8di z razli\xc4\x8dnimi vojnimi operacijami:_NEWLINE_\xc2\xb7\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0Leta 1243, je zaradi bolezni o\xc4\x8deta, prevzel kampanjo za osvojitev Kraljevine Murcije. Pri tem so mu pomagali dolo\xc4\x8deni muslimanski vodje vojske na tem obmo\xc4\x8dju. V okviru te operacije je podpisal tudi Tratado de Almizra \xe2\x80\x93 premirje med krono Aragona in krono Kastilje \xe2\x80\x93 s Jaimejem I Aragonskim, s tem pa sta postavila meje med obema kraljestvoma._NEWLINE_\xc2\xb7\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0V letih 1246-1247 je sodeloval v portugalski dr\xc5\xbeavljanski vojni, kjer je podpiral Sancha II Portugalskega_NEWLINE_\xc2\xb7\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0V letih 1247-1248 je sodeloval v prvi vrsti pri osvojitvi Sevilje._NEWLINE_\xc2\xb7\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0Leta 1248 se je za\xc4\x8delo osvajanje Kraljevine Murcije, ki je spadalo pod Tratado de Almizra._NEWLINE_30. maja leta 1252 je Fernando III \xc2\xbbSveti\xc2\xab\xc2\xa0umrl in 1. junija istega leta je bil prestolonaslednik Alfonz razgla\xc5\xa1en za kralja, ki je kraljeval kot Alfonz X, kralj Kastilje in Leona.\xc2\xa0\n_START_SECTION_\nKraljevanje\n_START_PARAGRAPH_\nBil je moder kralj. \xc5\xbdelel je prenoviti in zdru\xc5\xbeiti razli\xc4\x8dne statute (\xc5\xa1p. fuero), ki so upravljali v njegovih domenah. Da bi mu to uspelo je moral napisati Fuero Real (statut zakonov) za mesta v dr\xc5\xbeavi, ki je obveljal leta 1255. Naslednje leto je iz italijanske Pise pri\xc5\xa1la ambasada, ki mu je ponudila podporo pri potegovanju za prestol Svetega rimskega cesarstva. Zato se je kastiljski kralj odlo\xc4\x8dil, da naredijo nov raz\xc5\xa1irjen kodeks pravil, ki bo temeljil na rimsko-cerkvenem pravu. \xc5\xa0lo je za Siete Partidas (originalno ime Knjiga zakonov \xe2\x80\x93 Libro de las Leyes), ki je obravnavala filozofske, moralne in teolo\xc5\xa1ke teme vendar z zakonodajno naravo. Kodeks pravil je bil napisan med leti 1256 in 1265._NEWLINE_Najbolj pomembno delo na tem obmo\xc4\x8dju tega monarha je bilo ponovno poseliti del starega kraljestva Sevilje. Ko se je mesto predalo se je za\xc4\x8dela porazdelitev hi\xc5\xa1 in okoli\xc5\xa1kega zemlji\xc5\xa1\xc4\x8da med vojaki kraljeve vojske in plemstva ter ostalimi ljudmi iz vseh koncev Kastiljske krone. Ta model ponovne naselitve, ki je odstranil muslimane iz tistih krajev, ki so bili zavzeti s silo ali so kapitulirali po obleganju, je sobival z ohranjanjem lokalnega prebivalstva na razli\xc4\x8dnih podro\xc4\x8djih. Veliko gorskih mest v Jaenu in Kordovi se je predalo Kastiljcem, le ti pa so potem poskrbeli za njihove trdnjave in pobirali davke, medtem ko so Mavri ohranili dolo\xc4\x8deno politi\xc4\x8dni in versko avtonomijo._NEWLINE_Ta sistem ni bil izvedljiv po uporu Mavrov leta 1264. Izgon muslimanov iz Andaluzije in demografsko iz\xc4\x8drpanje iz kraljestev Kastilje in Leona je imelo kot posledico nizko gostoto prebivalstva na jugu, ki je ni bilo mogo\xc4\x8de odpraviti z delom ponovnega naseljevanja Alfonza X na obmo\xc4\x8djih reke Guadalete in zaliva Kadiz, niti s pobudam plemstva na meji z Granado. Kon\xc4\x8dno so se naseljevalci osredoto\xc4\x8dili na velika mesta v dolini Guadalquivir.\n_START_SECTION_\nDru\xc5\xbeina\n_START_PARAGRAPH_\nPred poroko z Violante Aragonsko je bil Alfonz X dvakrat zaro\xc4\x8den. Prvi\xc4\x8d leta 1234 z Blanko Navarsko (Blanka \xc5\xa0ampanjska) in drugi\xc4\x8d s Felipo de Ponthieu. Obe zaroki sta bili brez u\xc4\x8dinka in leta 1240 se je poro\xc4\x8dil z Violante Aragonsko, s katero je imel 11 otrok. _NEWLINE_\xc2\xb7\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0Berenguela (1253-1300), razgla\xc5\xa1ena je bila za dedinjo prestola leta 1254, rojstvo brata Fernanda pa je to odlo\xc5\xbeilo. Bila je edina od legitimnih otrok kralja, ki je ostala ob njem ob uporu njenega brata Sancha._NEWLINE_\xc2\xb7\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0Beatriz (1254-po letu 1280), poro\xc4\x8dena z markizem Guillermom VII de Montferrato._NEWLINE_\xc2\xb7\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0Fernando de la Cerda (1255-1275), prestolonaslednik, leta 1269 se je poro\xc4\x8dil z Blanko Francosko, njegova prezgodnja smrt je dovolila, da je njegov brat Sancho postal kralj._NEWLINE_\xc2\xb7\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0Leonor (1256-1275)_NEWLINE_\xc2\xb7\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0Sancho IV de Castilla (1258-1295), Kastiljski kralj._NEWLINE_\xc2\xb7\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0Constanza (1259-1280), nuna v samostanu Santa Mar\xc3\xada la Real de Las Huelgas._NEWLINE_\xc2\xb7\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0Pedro (1260-1283)_NEWLINE_\xc2\xb7\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0Juan (1262-1319), poro\xc4\x8den z Mario Diaz de Haro, umrl je v bitki Sierra Elvira._NEWLINE_\xc2\xb7\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0Isabel de Castilla y Arag\xc3\xb3n (1263-1264), umrla kot dojen\xc4\x8dek._NEWLINE_\xc2\xb7\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0Violante de Castilla (1265-?), poro\xc4\x8dena z Diegom Lopezom V de Haro, se\xc3\xb1or de Vizcaya._NEWLINE_\xc2\xb7\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0Jamie de Castilla (1267-1284), se\xc3\xb1or de los Cameros._NEWLINE_Alfonz X pa je imel \xc5\xbee pred poroko 4 otroke z razli\xc4\x8dnimi \xc5\xbeenskami, ena izmed njih je bila tudi njegova teta. Medtem ko je bil poro\xc4\x8den z Violante je imel \xc5\xa1e dva otroka z drugo \xc5\xbeensko.\n_START_SECTION_\nProblem nasledstva\n_START_PARAGRAPH_\nPrvorojeni sin in naslednjik krone, Fernando de la Cerda je umrl leta 1275 v Villa Real, ko je \xc5\xa1el v boj proti novi severnoafri\xc5\xa1ki invaziji v Andaluziji. Glede na pravna kastiljska pravila, bi v primeru smrti prvega v vrsti za krono morala pravica za prestol preiti v roke drugorojenca, torej Sancha. Vendar pa je rimsko pravo uvedeno v Siete Partidas dolo\xc4\x8dalo da nasledstvo pripada otrokom Fernanda de la Cerde. Kralj je najprej \xc5\xbeelel ustre\xc4\x8di aspiracijam Sancha, nato pa sta najn pritisnila njegova \xc5\xbeena Violante in stric Fernandovih otrok Filip III Francoski, da je bil prisiljen ustre\xc4\x8di vnukoma. Sancho, ki je bil znan kot \xc2\xbbpogumni\xc2\xab\xc2\xa0zaradi svojega mo\xc4\x8dnega karakterja, se je uprl svojemu o\xc4\x8detu, ko je ta \xc5\xbeelel ustanoviti novo kraljestvo Jaen za starej\xc5\xa1ega sina \xc5\xbee pokojnega Fernanda._NEWLINE_Sancho in ve\xc4\x8dji dele\xc5\xbe plemstva se je uprl in Alfonzu X vzel mo\xc4\x8d, niso pa mu vzeli naslova kralja. Samo Sevilja, Murcija in Badajoz so ostali verni staremu kralju. Alfonz je preklel svojega sina, ga razdedinil in skupaj s svojimi nekdanjimi sovra\xc5\xbeniki marinidi za\xc4\x8del pridobivati nazaj svojo pozicijo. Ko je vedno ve\xc4\x8d plemi\xc4\x8dev in uporni\xc5\xa1kih mest za\xc4\x8delo zapu\xc5\xa1\xc4\x8dati Sancha je Modri kralj v Sevilji, 4. aprila leta 1284 umrl. Sancho je bil, kljub temu da je bil razdedinjen, okronan za kralja v Toledu 30. aprila leta 1284.\n_START_SECTION_\nKulturna aktivnost\n_START_PARAGRAPH_\nPo materi Beatriz \xc5\xa0vabski je Alfonz podedoval \xc5\xbeeljo po znanju in spo\xc5\xa1tovanje do kulture. Pod njegovo literaturo spadajo razli\xc4\x8dni \xc5\xbeanri: lirika, proza, histori\xc4\x8dna, pravna, znanstvena in rekreativna dela. Sponzoriral, nadzoroval in pogosto sodeloval s svojo pisavo, v sodelovanju s skupino latinskih, judovskih in muslimanskih intelektualcev, poznano kot \xc5\xa1ola prevajalcev v Toledu, pri sestavi velikega literarnega dela, ki za\xc4\x8dne v veliki meri kastiljsko prozo. _NEWLINE_Njegova najbolj znana lirika je Cantigas de Santa Mar\xc3\xada, posve\xc4\x8dena \xc4\x8dude\xc5\xbeem Device Marije, najbolj znana proza pa knjiga zgledov Calila y Dimna._NEWLINE_Med njegova pravna dela \xc5\xa1tejemo: Fuero Real, Esp\xc3\xa9culo, Sentenario in Siete Partidas. S temi deli je Alfonz X poenotil zakonodajni korpus v karljestvu Kastilje_NEWLINE_Estoria de Espa\xc3\xb1a in General estoria spadata med zgodovinska dela. Prva obsega kronolo\xc5\xa1ki pregled od biblijskega in legendarnega izvora \xc5\xa0panije do obdobja vladanja njegovega o\xc4\x8deta Fernanda III. Druga pa zajema vse od nastanka sveta. Delo je ostalo nepopolno, ker je bilo prekinjeno pri \xc5\xa1estem delu. Obe dve deli pa imata enak namen in sicer povezati monarhijo z zgodovino od za\xc4\x8detka \xc4\x8dasa do njihovega kraljevanja._NEWLINE_Alfonz X pa je ogromno del posvetil tudi znanostmi. V delih Lapidario, Libro complido en los judizios de las estrellas in Tablas alfons\xc3\xades so raziskovali predvsem astronomijo in astrologijo. _NEWLINE_Njegovo najbolj znano rekreativno delo je Libro de los juegos oziroma Knjiga iger je najstarej\xc5\xa1i zapis o \xc5\xa1ahu, ki se je ohranil v Evropi in je sestavljen iz 98 ilustriranimi stranmi, ki nakazujejo pozicije iger.'